text: Ny færge-rute til Norge
  09 februar 2011 kl. 13.58
  Den 25. februar åbner en ny færgerute mellem Esbjerg og Egersund syd for Stavanger i Norge.
  Det norske rederi Sea-Cargo vil sejle med fragt til Norge. 
  Overfarts-tiden bliver 16 timer med afgang klokken 16 fra såvel Esbjerg som Egersund. 
  Rederiet har allerede i nogen tid sejlet på Esbjerg. Nu er der behov for en mere regelmæssig drift, fordi der skal sejles vindmøller til Norge. Men også derefter er der behov for en regelmæssig drift med to afgange om ugen.
  